Kommissionens forordning (EF) nr. 1922/2002

af 28. oktober 2002

om ændring af Rådets forordning (EF) nr. 1454/2001 om særlige foranstaltninger for visse landbrugsprodukter til fordel for De Kanariske Øer og (EF) nr. 21/2002 om forsyningsopgørelserne for og fællesskabsstøtten til regionerne i den yderste periferi

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican)(1), ændret ved Kommissionens forordning (EF) nr. 1195/2002(2), særlig artikel 3, stk. 6, og

ud fra følgende betragtninger:

(1) I forordning (EF) nr. 1454/2001 fastsættes der en særlig forsyningsordning for visse landbrugsprodukter, som på De Kanariske Øer er vigtige til konsum og forarbejdning og som rå- og hjælpestoffer. Blandt de produkter, der er beregnet til foder, findes mel og pellets af lucerne.

(2) Lucerne i form af pellets eller mel er en vigtig del af foderet til De Kanariske Øers kvægbestand. Den er imidlertid ikke tilstrækkelig til at dække hele behovet for proteiner og fibre til fodringen af drøvtyggere, især ikke i en konkurrencesituation, hvor der udfoldes store bestræbelser på at sikre en kvalitetsproduktion af kød og mejeriprodukter.

(3) På denne baggrund vil det være hensigtsmæssigt at udvide anvendelsesområdet for den særlige forsyningsordning for De Kanariske Øer til at omfatte langfibret lucerne, som kan indgå som proteiner og fibre i foderet til drøvtyggere på De Kanariske Øer.

(4) Forordning (EF) nr. 1454/2001 bør derfor ændres.

(5) Som følge af ændringen af forordning (EF) nr. 1454/2001 bør del 1 i bilag III til Kommissionens forordning (EF) nr. 21/2002 af 28. december 2001 om forsyningsopgørelserne for og fællesskabsstøtten til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001(3), senest ændret ved forordning (EF) nr. 1365/2002(4), tilpasses med henblik på at medtage lucerne, der ikke har form af mel og pellets.

(6) Af hensyn til forsyningsbehovene bør kager af sojabønner, lucernepellets og andre former for lucerne samles i en gruppe, uden at den samlede mængde ændres.

(7) Forordning (EF) nr. 21/2002 bør derfor også ændres.

(8) De i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Tørret Foder, Humle og Fedtstoffer -

UDSTEDT FØLGENDE FORORDNING:

Artikel 1

I bilag I til forordning (EF) nr. 1454/2001 tilføjes følgende linje efter den næstsidste linje:

">TABELPOSITION>"

Artikel 2

Bilag III til forordning (EF) nr. 21/2002 ændres i overensstemmelse med bilaget til nærværende forordning.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. oktober 2002.

På Kommissionens vegne

Franz Fischler

Medlem af Kommissionen

(1) EFT L 198 af 21.7.2001, s. 45.

(2) EFT L 174 af 4.7.2002, s. 11.

(3) EFT L 8 af 11.1.2002, s. 15.

(4) EFT L 198 af 27.7.2002, s. 27.

BILAG

Del 1 i bilag III - De Kanariske Øer - til forordning (EF) nr. 21/2002 affattes således: "Del 1

Korn og kornprodukter bestemt til foder og konsum; olieafgrøder, proteinafgrøder og tørret foder

Foreløbig forsyningsopgørelse og EF-støtte til forsyning med EF-produkter pr. kalenderår

>TABELPOSITION>"